DECIZIA COMISIEI
din 16 iulie 2007
de modificare a Deciziei 2001/781/CE de adoptare a unui manual al autorităților de destinație și a unui repertoar de acte care pot fi notificate și comunicate în temeiul Regulamentului (CE) nr. 1348/2000 al Consiliului privind notificarea și comunicarea în statele membre a actelor judiciare și extrajudiciare în materie civilă și comercială
[notificată cu numărul C(2007) 3365]
(2007/500/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1348/2000 al Consiliului din 29 mai 2000 privind notificarea și comunicarea în statele membre a actelor judiciare și extrajudiciare în materie civilă și comercială (1), în special articolul 17 litera (a),
după consultarea comitetului instituit în temeiul articolului 18 din Regulamentul (CE) nr. 1348/2000,
întrucât:
(1)
În vederea punerii în aplicare a Regulamentului (CE) nr. 1348/2000, este necesară elaborarea și publicarea unui manual care să conțină informații despre autoritățile de destinație prevăzute la articolul 2 din regulamentul menționat anterior. Manualul face parte din anexa I la Decizia 2001/781/CE a Comisiei din 25 septembrie 2001 de adoptare a unui manual al autorităților de destinație și a unui repertoar de acte care pot fi notificate și comunicate în temeiul Regulamentului (CE) nr. 1348/2000 al Consiliului privind notificarea și comunicarea în statele membre a actelor judiciare și extrajudiciare în materie civilă și comercială (2).
(2)
Ca urmare a modificării informațiilor comunicate Comisiei de Franța, în conformitate cu articolul 2 alineatul (4) din Regulamentul (CE) nr. 1348/2000, manualul trebuie modificat.
(3)
Decizia 2001/781/CE trebuie modificată în consecință,
ADOPTĂ PREZENTA DECIZIE:
Articol unic
Manualul care conține informațiile cu privire la autoritățile de destinație din anexa I la Decizia 2001/781/CE se modifică în conformitate cu anexa la prezenta decizie.
Prezenta decizie se adresează statelor membre.
Adoptată la Bruxelles, 16 iulie 2007.